Pluya

A pluyaTamién existen as formas palatalizadas plluya, plluvia y pllucha, pluvia, plevia, ploya u plucha (d'o latín pluvĭa) ye un fenomeno meteorolochico que produce a cayida de gotas d'augua y que s'inicia con a condensación d'a vapor d'augua que forma gotas d'augua, as cualas pasan a formar as nubles y cayen a tierra. A calor atmosferica orichina a puyada d'as nubles y o suyo refriamiento, con lo que creixe a grandaria d'as gotas d'augua y o suyo mayor peso las fa cayer enta a superficie terrestre, dando orichen asinas a la pluya. Pa o perteneixient u relativo a la pluya, se fa servir l'adchectivo "pluvial".

As gotas no tienen forma de glarima sino que as mas chicotas son cuasi esfericas, mientres que las de mayor grandaria son aplanadas.

 Clasificación de precipitacions acuosas 
A precipitación de pluya dende l'atmosfera enta la superficie terrestre se diz "plevida" BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008.ISBN 978-84-8094-061-0 Silbia Garcés Lardiés,Francho Rodés Orquín:Un borguil de parolas.Bocabulario dialeutal escolar, Gubierno d'Aragón, 2006, ISBN 84-689-7358-0, p.42Con as suyas variants "plevita", "plovida" / "pllovida" y "plloveda".. L'acción de cayer a pluya se diz "plever"Atras variants son "plover", "pllover" y "plloure" y, si lo fa en poca cantidat, alavez ye "plevusquiar".Atras formas son "plevidiar", "pleviniar" / "ploviniar", "plevuciar", "plloviniar", "pllovizoniar", "pllovizniar", "plloviznar" u "pllovisniar"

 Augualera: no ye propiamente pluya, sino una forma de condensación d'a humedat de l'ambient en as nueis fredas y enrasadas, cuan a vapor d'augua se condensa formando chicotas gotas en as fuellas d'as plantas u en atras superficies fredas.
 Auguanieu: ye a pluya mezclada con nieu.
 Plevizna: pluya muit débil en a que a sobén as gotas son muit finas y mesmo pulverizadas en l'aire. En una plevizna a pluviosidat u acumulación ye cuasi inapreciable. Popularment le'n diz auguachurris, borrasquinya, chirrimirri, flaina u gotiflaina.
 Pluya: ye un termín cheneral para referir-se a la mayoría de precipitacions acuosas. Puet tener cualsiquier intensidat, encara que lo mas frecuent ye que siga entre débil y moderada.
 Ruixazo: ye pluya de curta durada, por un regular d'intensidat moderada u cerenya. Os ruixazos pueden estar acompanyaus de viento.
 Tronada: ye pluya acompanyada d'actividat electrica y, por un regular, de viento moderau u cerenyo, y, mesmo, con piedra. As tronadas pueden tener intensidaz dende muit débils dica torrencials, y, mesmo, a vegadas son practicament secas. A combinación de tronada secas y ruixazos puet presentar-se en cualsiquier caso. Ye decir, un ruixazo cerenyo con tronada tien una aria pluvial reducida, que puet estar rodiada por una mena de cerclo de mayor grandaria a on se deixan sentir os truenos y as lampadas pero no pleve.

 Mazadas 
Cuan pleve y fa sol, tiempo del caragol. José Enrique Gargallo Gil:Los refranes meteorológicos en aragonés, en el marco de la paremiología románica, Alazet n°20, 2008, ISSN 0214-7602, p.11-31
As plevias de chinero plenan as cubas, tinallas y graneros. "Sapienzia en purnas. L'añada en o refranero altoaragonés". Chusé Antón Santamaría Loriente. Aladrada Ediciones. Colección Clarión, 12. Zaragoza, 2017. ISBN 978-84-947712-2-4
A plevia de marzo ta o ganau ye pasto.
Si s'agarra a cenisa en o badil, pleve en marzo y en abril.
Si pleve ta l'Ascensión pleve cuarenta días seguius.
Ta yo pleva en abril y mayo y ta tú o que queda de l'anyo.
Malo si, por sant Bernabé, no ha parau de plever.
Si pleve muito en agosto no feremos buen mosto.

 Referencias 

Notas

 Vinclos externos 

*